Thwaitesbreen

**Thwaitesbreen**, også referert til som **Doomsday Glacier** («Dommedagsbreen»), er en stor isbre i Antarktis som strømmer ut i Pine Island-bukta i Amundsenhavet øst for Mount Murphy i Marie Byrd Land. Overflatehastigheten er mer enn to kilometer per år nær midtlinjen og den raskest strømmende isen ligger mellom 50 og 100 kilometer øst for Mount Murphy. Breen ble navngitt i 1967 av Advisory Committee on Antarctic Names etter Fredrik T. Thwaites (1883–1961), en glasiolog, geomorfolog og professor emeritus ved University of Wisconsin–Madison.

Thwaitesbreen blir nøye overvåket på grunn av dens potensial for å bidra til økt havnivå. Sammen med Pine Island-breen har den blitt beskrevet som en del av "den skjøre buken" til Den vest-antarktiske innlandsisen på grunn av dens tilsynelatende sårbarhet for betydelig tilbaketrekning. I de senere år har hastigheten til isbreene økt kraftig, overflaten har blitt lavere og linjen der de treffer havbunnen har trukket seg tilbake.

Forskning
---------

En studie av Thwaitesbreen fra 2001 avdekket at brefronten trakk seg tilbake med én kilometer per år. I 2002 foretok en gruppe forskere fra Chile og NASA radar- og lasermålinger av isbreen, som viste utbredt og akselererende forminsking av breen. Denne oppdagelsen utløste en omfattende luftovervåkning av forskere fra University of Texas i 2004 og påfølgende kampanjer i NASAs IceBridge-program i årene 2009–2018.

Ved hjelp av geofysiske data innsamlet av NASA, påviste forskere fra Columbia University en 700 meter høy fjellformasjon under isbreen som hjelper til å forankre breen og bremse utglidningen i havet. Studien bekreftet også viktigheten av havbunnens topografi for å forutse hvordan breen vil oppføre på kort sikt. Isbreen har blitt antatt å utgjøre den største trusselen for økt havnivå i det 21. århundre. Pågående forskning forsøker å kvantifisere tilbaketrekningen mer nøyaktig og forstå mulige konsekvenser. Siden 1980-årene og frem til 2017 har ismassen til Thwaitesbreen blitt redusert med over 600 milliarder tonn.

I 2017 oppdaget forskere tidligere ukjente vulkaner i nærheten av Thwaitesbreen. I 2020 ble det oppdaget varmt vann under breen. Der breen var i kontakt med sjøvannet, ble temperaturen målt til 2°C. Studien slår alarm om mulig brekollaps, som kan føre til nærmere én meters økning i havnivå.

Utbredt kalving fra brefronten monitoreres med fjernovervåkning og seismologiske observasjoner. De største kalvingene gjør utslag på seismiske målinger opptil 1600 kilometer unna.

Referanser
----------

1. ↑  Antarctica melting: Climate change and the journey to the 'doomsday glacier' *BBC News*, 28. januar 2020.
2. ↑  «Thwaites Glacier: Antarctica, name, geographic coordinates, description, map». Geographic.org. Besøkt 11. mai 2021.
3. ↑  
«Thwaites Glacier Tongue». Geographic Names Information System, U.S. Geological Survey. Besøkt 10. mai 2021.
4. ↑  «Thwaites Glacier». Geographic Names Information System, U.S. Geological Survey. Besøkt 10. mai 2021.
5. ↑  Jon Gertner (10. desember 2018). «The Race to Understand Antarctica's Most Terrifying Glacier». *Wired.com*. Besøkt 10. mai 2021.
6. ↑  «Scientists Predict Faster Retreat for Antarctica's Thwaites Glacier - The Earth Institute - Columbia University». *www.earth.columbia.edu*.
7. ↑  «This Antarctic glacier is the biggest threat for rising sea levels. The race is on to understand it». The Washingtoin Post. 20. oktober 2016.
8. ↑  Patel, Jugal K. (26. oktober 2017). «In Antarctica, Two Crucial Glaciers Accelerate Toward the Sea». *The New York Times*.
9. ↑  «Scientists discover 91 volcanoes below Antarctic ice sheet». *The Guardian*. 12. august 2017.
10. ↑  «Rising Seas: Record Warmth Found at 'Doomsday Glacier' Water Line - ExtremeTech». *www.extremetech.com*. Besøkt 11. mai 2021.
11. ↑  Editor 2020-01-30T16:57:52Z, Laura Geggel-Associate. «Surprisingly warm water found on underside of Antarctica's 'Doomsday Glacier'». *livescience.com* **(engelsk)**. Besøkt 5. februar 2020. CS1-vedlikehold: Ekstra tekst: forfatterliste (link)
12. ↑  «Scientists discover warm water beneath 'Doomsday Glacier' in Antarctica». *Times of India Travel*. Besøkt 5. februar 2020.
13. ↑  Winberry, J. P. A. D. Huerta, S. Anandakrishnan, R. Aster, A. Nyblade, and D. A. Wiens (2020), Glacial Earthquakes and Precursory Seismicity Associated with Thwaites‐Glacier Calving, Geophysical Research Letters, doi:10.1029/2019gl086178.

Eksterne lenker
---------------

* International Thwaites Glacier Collaboration ITGC
* Surprising Ebb and Flow of Vast Subglacial Lakes Revealed by CryoSat. On: ScitechDaily. December 14, 2020. Kilde: European Space Agency (ESA)

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |